Jaroslav Špaček

Jaroslav Špaček (* 11. február 1974, Rokycany) je český hokejový tréner a bývalý hokejista. Od sezóny 2012/2013 bol asistentom trénera HC Škoda Plzeň. V rokoch 2014–2018 pôsobil aj ako asistent trénera českej hokejovej reprezentácie.

Klubový hokej 
Jaroslav Špaček je obranca. Je 180 cm vysoký a váži 94 kg (údaj z roku 2006). V NHL hral prvýkrát v sezóne 1998/99 za klub Florida Panthers. Neskôr hral za Chicago Blackhawks a Columbus Blue Jackets. Počas lockoutu v NHL v sezóne 2004/05 hral v českej hokejovej extralige za HC Lasselsberger Plzeň a HC Slavia Praha. 

V sezóne 2005/06 hral znovu za Chicago Blackhawks. Nosil dres s číslom 6 a mal podpísanú zmluvu na 2,25 mil. dolárov ročne. Po 45 zápasoch prestúpil do tímu Edmonton Oilers. Bol súčasťou tohto tímu, ktorý sa pebojoval až do finále Stanleyho pohára, kde ale podľahol Caroline Hurricanes.

Pred sezónou 2006-07 podpísal ako voľný agent zmluvu s klubom Buffalo Sabres.

Reprezentácia 
Jaroslav Špaček získal s reprezentáciou Česka titul majstra sveta na majstrovstvách sveta v roku 2005 a bronzovú olympijskú medailu na Zimných olympijských hrách 2006 v Turíne. Obliekal reprezentačný dres s číslom 6.

Zimné olympijské hry 2006 
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.

Štatistika na ZOH

Referencie

Externé odkazy 
 

Českí hokejisti
Českí hokejoví tréneri
Českí olympijskí víťazi
Olympijskí víťazi v ľadovom hokeji
Bronzoví olympijskí medailisti v ľadovom hokeji
Českí bronzoví olympijskí medailisti
Majstri sveta v ľadovom hokeji
Hokejisti na Zimných olympijských hrách 2006
Účastníci MS v hokeji 1999
Účastníci MS v hokeji 2001
Účastníci MS v hokeji 2002
Účastníci MS v hokeji 2003
Účastníci MS v hokeji 2004
Účastníci MS v hokeji 2005
Hráči HC Plzeň
Hráči Florida Panthers
Hráči Chicago Blackhawks
Hráči Columbus Blue Jackets
Hráči Edmonton Oilers
Hráči Montreal Canadiens
Hráči Buffalo Sabres
Hráči Carolina Hurricanes
Hráči Färjestad BK
Hráči HC Slavia Praha
Hokejisti draftovaní klubom Florida Panthers
Osobnosti z Rokycian (Česko)
Hokejisti na Zimných olympijských hrách 1998
Hokejisti na Zimných olympijských hrách 2002